આ ઘટના અંગે મળતી વિગતો પ્રમાણે ગાંધીનગર શહેર નજીક આવેલા સરગાસણમાં મકાન નં.૧૦ર, સત્યમેવ ફેમોસામાં રહેતાં હિતેશભાઈ રમેશભાઈ પટેલ લીફટ રીપેરીંગનો કોન્ટ્રાકટ રાખે છે તેમના પિતા રમેશભાઈ ગોરધનભાઈ પટેલ અને તેમના માતા જાગૃતિબેન તેમની સાથે રહે છે. ગઈકાલે બપોરના સમયે રમેશભાઈ અને જાગૃતિબેન તેમનું બાઈક નં.જીજે-૧૩-ડીડી-૬૪૪૧ લઈને ખ-રોડ ઉપરથી પસાર થઈરહયા હતા તે દરમ્યાન ખ-ર પાસે પાછળથી ઈનોવા કાર નં.જીજે-૯-બીસી-૮૧૯૦ના ચાલકે રમેશભાઈના બાઈકને જોરદાર ટક્કર મારી હતી. જેથી રમેશભાઈ અને તેમના પત્નિ જાગૃતિબેન ગંભીર રીતે ઘવાયા હતા. અકસ્માત જોઈ આસપાસના લોકો પણ ત્યાં એકઠા થઈ ગયા હતા. ઘાયલ દંપતિને તાત્કાલિક સારવાર માટે ગાંધીનગર સિવિલ ખસેડવામાં આવ્યું હતું. જ્યાં રમેશભાઈની તબિયત લથડતાં તેમને અમદાવાદ સિવિલ હોસ્પિટલ ખાતે લઈ જવાયા હતા. જ્યાં તેમનું મોત નીપજયું હતું. આ ઘટના સંદર્ભે હિતેશભાઈની ફરિયાદના આધારે સે-૭ પોલીસે કાર ચાલક સામે ગુનો નોંધી વધુ તપાસ શરૃ કરી છે.